**am găsit**

*Mariana Fulger*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

am găsit timpul fugarul

într-un ceas de la bunicul

el, hoțomanul, a râs și

mi-a zburat pe lângă tâmplă ca o pajură

luând anii cei mai dragi

și o carte pe am scris demult

parola pentru lumile de basm

nu-i bai, am șoptit în urmă-i

le-am găsit, copil fiind, și fără cheie

le-am găsit și mai târziu

și le voi găsi toată povestea asta a mea, viața

iar când nu voi mai ști să fiu aici

la fereastra prin care timpul duce

duce tot ce trăiesc

mă vor găsi privindu-le

mă veți găsi, dragi uitări, dragi cititori

într-o cuine spre mare, în poezie

sau într-o poveste care-și vibrează cerul

lângă fereastra pe care plouă liniștit

petale de cireș ori măr

ori numai rouă și pânze de acarian

\_

Copyright Mariana Fulger